SAWAD ยัน! จัดชั้นลูกหนี้ใหม่ไม่กระทบ มั่นใจรายได้ปี 62 โต 30%
SAWAD ยัน! จัดชั้นลูกหนี้ใหม่ไม่กระทบ มั่นใจรายได้ปี 62 โต 30%
17 ม.ค. 2562

นางสาวธิดา แก้วบุตตา ผู้อำนวยการฝ่ายกลยุทธ์องค์กร บริษัทศรีสวัสดิ์ คอร์ปอเรชั่น จำกัด หรือ SAWAD เปิดเผยว่า กรณีที่มีความกังวลในเรื่องของการรับรู้รายได้จากการรับชำระค่างวดของลูกค้าผิดนัดชำระ และการจัดชั้นลูกหนี้ใหม่ของธุรกิจการให้สินเชื่อแบบมีทะเบียนรถเป็นหลักประกันนั้น
โดยกลุ่มศรีสวัสดิ์ ยืนยันว่า บริษัทไม่ได้รับผลกระทบจากการจัดชั้นลูกหนี้ใหม่ดังกล่าว เนื่องจาก กลุ่มบริษัทมีการรับรู้รายได้กลุ่มลูกค้าผิดนัดชำระ และ จัดชั้นลูกหนี้เป็นไปตามข้อกำหนดของธนาคารแห่งประเทศไทน(ธปท.)อยู่แล้ว  ดังนั้นจึงไม่ได้มีผลกระทบ
“ขอให้นักลงทุนอย่าได้วิตกกังวล กลุ่ม SAWAD ปฏิบัติการตามแนวทางของธปท อยู่แล้ว” นางสาวธิดา กล่าว
นางสาวธิดา กล่าวต่อว่า แนวโน้มผลการดำเนินงานบริษัทในปีนี้ยังเติบโตต่อเนื่องตามเป้าหมายที่ตั้งไว้ 20-30% ต่อปี ทั้งรายได้และยอดการปล่อยสินเชื่อ ขณะที่ตัวเลขหนี้ที่ไม่ก่อให้เกิดรายได้ (เอ็นพีแอล) ตั้งเป้าว่าปีนี้จะลดลงเหลือในระดับ 4% จากปีที่ผ่านมาเอ็นพีแอลประมาณ 5%